[{"text_idx": "#000000", "text": "MIT ar lwyfan ddigidol i rannu eu gwybodaeth am arloesedd!"}, {"text_idx": "#000001", "text": "Wythnos diwethaf, ddaru ni gynnal seminar busnes hybrid rhyngwladol! Gan ddefnyddio Haiaplatfform digwyddiadau ar-lein a hybrid newydd sydd wedi\u2019i ddatblygu gan gwmni tenantiaid M-SParc, clywsom gan Dr Phil Budden, darlithydd yn Ysgol Reolaeth MIT. Pwysleisiodd y seminar pwysigrwydd ecosystem gynhaliol o ran meithrin a chynyddu syniadau arloesol."}, {"text_idx": "#000002", "text": "Cychwynnodd Dr Budden drwy dynnu sylw at bwysigrwydd arloesi wrth ysgogi twf a datblygiad economaidd. Aeth ymlaen wedyn i ddisgrifio model \u2018REAP\u2019 (Perthynas, Entrepreneuriaeth, Dilysrwydd, a Phartneriaeth), a ddefnyddir yn MIT i feithrin ecosystem gynhaliol gref. Mae\u2019r model REAP yn cynnwys nodi actorion allweddol, megis entrepreneuriaid, buddsoddwyr, ac asiantaethau\u2019r llywodraeth, a sut maent yn rhyngweithio, er mwyn darparu cefnogaeth i syniadau arloesol."}, {"text_idx": "#000003", "text": "Wrth i\u2019r seminar fynd yn ei flaen, daeth yn amlwg nad yw REAP yn unigryw i MIT, ac y mae\u2019n bresennol yn M-SParc hefyd. Mae gennym yn M-SParc ecosystem gryf sy\u2019n cynnwys entrepreneuriaid, academyddion, buddsoddwyr ac asiantaethau\u2019r llywodraeth. Yr ecosystem hon sy\u2019n darparu\u2019r cymorth sydd ei angen i feithrin arloesedd a gwireddu syniadau."}, {"text_idx": "#000004", "text": "Un o\u2019r prif negeseuon o\u2019r seminar oedd pwysigrwydd cydweithio i adeiladu ecosystem cynnal gryf. Pwysleisiodd Dr Budden na all unrhyw un ysgogi arloesedd ar ei ben ei hun, a bod angen ymdrech ar y cyd. Mae hyn yn rhywbeth sy\u2019n amlwg yn M-SParc, lle mae gwahanol mudiadau yn cydweithio i ddarparu\u2019r gefnogaeth angenrheidiol i syniadau arloesol."}, {"text_idx": "#000005", "text": "Pwysleisiodd Dr Budden pa mor bwysig ydi creu ecosystem ddilys, lle mae\u2019r holl aelodau wir yn malio am gefnogi arloesedd. Yn M-SParc, mae\u2019r dilysrwydd hwn yn amlwg yn angerdd ac ymroddiad y bobl sy\u2019n gweithio yma, sydd wedi ymrwymo i ddarparu\u2019r cymorth angenrheidiol i helpu syniadau arloesol i ffynnu."}, {"text_idx": "#000006", "text": "I gloi, tynnodd y seminar sylw at bwysigrwydd ecosystem gefnogaeth gryf wrth yrru arloesedd. Mae\u2019r model REAP a ddefnyddir yn MIT yr un mor berthnasol yn M-SParc. Roedd y seminar yn fodd gwych i\u2019n hatgoffa bod angen inni barhau i gydweithio a darparu cymorth i feithrin syniadau arloesol a sbarduno twf economaidd."}, {"text_idx": "#000009", "text": "Beth hoffech chi glywed amdano?"}]